पाएं अपने शहर की ताज़ा ख़बरें और फ्री ई-पेपरडाउनलोड करें
पानीपत. वार्ड नंबर सात में एक अज्ञात व्यक्ति द्वारा दिए गए ब्रेड को खाकर बूथ पर पर्ची काट रहे ३५ लोग बीमार हो गए। सभी बीमार व्यक्ति वार्ड नंबर सात के आजाद प्रत्याशी सुरेश वर्मा के समर्थक हैं। रात 10 बजे तक बीमार लोगों को सामान्य अस्पताल में दाखिल करवाया गया। इसमें महिला समर्थकों के साथ प्रत्याशी का पुत्र विजय भी शामिल है। फूड प्वायजनिंग से ग्रसित लोगों में से 20 लोग देर रात तक इलाज के बाद घर लौट गए।
वार्ड सात के एमजी स्कूल, जनता स्कूल और जीवन ज्योति स्कूल में बने बूथ पर सुरेश वर्मा के समर्थक मतदाताओं के लिए पर्ची काट रहे थे। दोपहर एक बजे के करीब एक अज्ञात व्यक्ति पॉलिथीन में तला हुआ ब्रेड लेकर पहुंचा और बारी बारी से तीनों बूथों पर बैठे करीब 35 समर्थकों में बांट दिया।
ब्रेड मिलते ही समर्थकों ने खाना शुरू कर दिया। ब्रेड खाने के करीब 10 मिनट बाद ही समर्थकों के पेट में दर्द, चक्कर, उल्टी और दस्त की शिकायत शुरू हो गई। परेशानी बढ़ने पर सभी समर्थक अपने घर चले गए, जहां से उनके परिवार के लोगों ने आसपास मौजूद निजी अस्पतालों में भर्ती करा दिया। इसकी सूचना जब प्रत्याशी व अन्य समर्थकों को मिली तो सभी को एंबुलेंस व निजी वाहनों के माध्यम से सामान्य अस्पताल में शिफ्ट कर दिया गया।
घटना की जानकारी मिलने के बाद डीसी समीर पाल सरो, सीटीएम डीआर कैरो, तहसीलदार सुरेश ने अस्पताल पहुंचकर घटना की जानकारी ली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn